Anna Toporkova

Anna Grigoryevna Toporkova yer-kirafa gu Goreva ( rossiavon Анна Григорьевна Топоркова, Горева ) tiyir rossiaf artowasik. Koe Moskva koe savsafo rossiafo gindaxo bak 1854 kobliyir. Moni 1930 koe ape mila widava awalkeyer.

 Blirizva 
Tisa nazbeik ke kazasik, Anna Toporkova dene taneafa sardikyafa olda ke Moskva vayar aze bak 1872 koe Swiza do Maria Subbotina isu Yevgenya berikya wetce vayasik va selaropa dene kotla ke Zürich koirubar. Banlize va Fritsch rijay dem rossiaf divblinik denfir. Bak muvugal ke 1874 ko Rossia dimpir.

Va ravera va radekaropa dene selaropas cultim ke Sankt Peterburg djulinter voxen inafa erura zo vewar. Koe ropexe ke kelu abicedje kobar aze va Moskva bak 1875 koirubar. Va Seltevaf Artowas Kotrossiaf grustaks yoter aze va Ivanovo-Voznessensk levirubar lize koe oksiiaxe kobar ise van dodelikeem galbedur.

Ba 09/08/1875 zo soper aze do aryon palik ko Butirka flint ke Moskva zo kobuder lize di lakser. Jizana den Jiz va 50, ba 14/03/1877 nope pakera va artowasa gesia gu balemda ta poana kobara zo lanzar. Ba 29/10/1878 gakera gu divblira koe Sibiria zo nuner.

Ko Cuya zo stakser. Bak pereaksat ke 1882 ko europafa Rossia koe Ivanovo rovodimpir. Va Aleksandr Gorev dritik yerumar. Koe Orexovo blid. Gorev gu sedielafa toleafa sokafa koka zo libur. Radimi inafa awalkera bak 1907, va Moskva koirubar lize moni 1930 di awalker.

 Dere rupec 

|style="vertical-align: top;"|

|}

Toporkova (Anna)
Toporkova (Anna)
Toporkova (Anna)